Diari Oficial de la Generalitat Valenciana


Sumari del DOGV 9784, del 08-02-2024 (2024/951)

Extracte de la Resolució d'11 de gener de 2024, del rector de la Universitat Politècnica de València, per la qual s'estableixen les bases reguladores de la convocatòria d'ajudes del programa de mobilitat «DRAC» per al curs acadèmic 2023-2024, destinades a estudiants de grau, màster i doctorat en el marc del programa de mobilitat «DRAC» de la Xarxa Vives d'Universitats.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9784

Data del DOGV
:   08-02-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/951


Data del document
:   11-01-2024

Organisme emissor
:   Universitat Politècnica de València

Tipus de document
:   Extracte

Descriptors 

:   * Universitat Politècnica de València

Extracte de la Resolució d'11 de gener de 2024, del rector de la Universitat Politècnica de València, per la qual s'estableixen les bases reguladores de la convocatòria d'ajudes del programa de mobilitat «DRAC» per al curs acadèmic 2023-2024, destinades a estudiants de grau, màster i doctorat en el marc del programa de mobilitat «DRAC» de la Xarxa Vives d'Universitats. [2024/951]  
BDNS (identif.): 742346.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/742346  
  
Primer. Beneficiaris  
Podran participar-hi els estudiants de grau, màster i doctorat matriculats en titulacions oficials de la Universitat Politècnica de València durant el curs 2023-2024.  
Els estudiants de grau hauran de tindre un mínim de 45 crèdits aprovats al final del termini de sol·licitud.  
  
Segon. Finalitat  
L'objecte de la convocatòria que regula aquestes bases és atorgar ajudes per a assistir a cursos, seminaris, estades de recerca o altres activitats de la Xarxa Vives o de les universitats participants en el programa «DRAC». Aquestes ajudes es destinen a cobrir exclusivament les despeses de desplaçament, allotjament i matrícula, i en cap cas les despeses de manutenció.  
  
Tercer. Bases reguladores  
Accessibles en www.upv.es/bondia.  
  
Quart. Import  
El pressupost total màxim autoritzat per a aquesta convocatòria ascendeix a 5.000 euros. La dotació econòmica màxima de cada ajuda serà la indicada en les bases reguladores en funció de la localitat on té lloc el curs.  
  
Cinqué. Termini de presentació de sol·licituds  
S'hi estableixen dos períodes i terminis:  
1r. Des de la data de publicació de l'extracte d'aquesta convocatòria en el Diari Oficial de la Generalitat Valenciana (DOGV) fins al 28 de febrer de 2024  
2n. Des de l'1 de març fins al 15 de setembre de 2024  
  
València, 11 de gener de 2024.- El rector de la Universitat Politècnica de València: José Esteban Capilla Romá.